**INFORMAVIMAS APIE ASMENS DUOMENŲ TVARKYMĄ**

*Šis informacinis pranešimas skirtas asmenims, pateikusiems prašymą dėl Šiaulių miesto gatvių su žvyro danga asfaltavimo darbų.*

Šiuo pranešimu informuojame Jus, kad vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 straipsniu, teikiame Jums informaciją, susijusią su Jūsų duomenų tvarkymu:

1. **Duomenų valdytojas** - Šiaulių miesto savivaldybės administracija (toliau – Administracija), (juridinio asmens kodas 188771865, buveinės adresas Vasario 16-osios g. 62, Šiauliai, tel. (8 41) 509 490, el. pašto adresas info@siauliai.lt).

2. **Duomenų tvarkymo tikslai**. Administracija Jūsų asmens duomenis tvarkys siekiant pradėti Šiaulių miesto gatvės su žvyro danga asfaltavimo darbus, prisidedant paramos lėšomis.

gatvės su žvyro danga asfaltavimo darbų atlikimo

3. **Tvarkomi asmens duomenys**. Informuojame, kad Administracija tvarkys šiuos Jūsų asmens duomenis:

3.1. **asmens tapatybės identifikavimo duomenys** – vardas, pavardė;

3.2. **kontaktiniai duomenys** – telefono ryšio numeris, elektroninio pašto adresas, korespondencijos adresas;

3.3. **su prašymu susiję duomenys** – prašymo pateikimo Administracijai faktas, data, registracijos numeris, prašymo turinys ir jame ar jo prieduose esantys asmens duomenys;

3.4. **su pasitelktu atstovu susiję duomenys** - atstovo vardas, pavardė, įmonės pavadinimas, įmonės kodas, atstovo kontaktiniai duomenys, atstovavimo faktą patvirtinančio dokumento kopija;

3.5. **kiti asmenys** – susirašinėjimas (*kai iš jo galima identifikuoti fizinį asmenį*), darbovietė, pareigos, parašas.

4. **Teisėta asmens duomenų tvarkymo sąlyga**. Informuojame, kad Jūsų asmens duomenų teisėta asmens duomenų tvarkymo sąlyga:

4.1.Reglamento 6 straipsnio 1 dalies e punktas;

4.2. Lietuvos Respublikos vietos savivaldos įstatymo 6 straipsnio 32 punktas;

4.3. Lietuvos Respublikos kelių įstatymo 5 straipsnis 7 dalis;

4.4. Gatvių su žvyro danga asfaltavimo, prisidedant paramos lėšomis, tvarkos aprašas, patvirtintas Šiaulių miesto savivaldybės administracijos direktoriaus 2023 m. kovo 21 d. įsakymu Nr. A-456 „Dėl gatvių su žvyro danga asfaltavimo, prisidedant paramos lėšomis, tvarkos aprašo patvirtinimo“.

Nurodytus asmens duomenis pateikti privalote, nes be jų negalėsime išnagrinėti Jūsų prašymo.

5. **Asmens duomenų šaltinis**. Informuojame, kad Jūsų asmens duomenis gausime iš Jūsų paties.

6. **Asmens duomenų gavėjai**. Jūsų asmens duomenys gali būti perduoti:

6.1. Šiaulių miesto infrastruktūros objektų atrankos komisija;

6.2. Informacinės visuomenės plėtros komitetui (*kai prašymas teikiamas per elektronines paslaugas, t. y. elektroninės valdžios vartus*).

6.3. Teismui, Lietuvos administracinių ginčų komisijai *(ginčui dėl Administracijos veiksmų, sprendimų nagrinėti)*;

6.4. Duomenų tvarkytojui, teikiančiam Administracijos dokumentų valdymo sistemos priežiūros paslaugas.

Informuojame, kad Administracija šiuo metu neturi ketinimo perduoti ir neperduoda Jūsų asmens duomenų į trečiąsias valstybes arba tarptautines organizacijas.

7. **Asmens duomenų saugojimo laikotarpis**. Informuojame, kad Jūsų asmens duomenys bus saugomi:

7.1. Asmenų pasiūlymai, prašymai, skundai ir jų nagrinėjimo dokumentai (aktai, pažymos, susirašinėjimo dokumentai) – 1 metus (priėmus galutinį sprendimą);

7.2. Susirašinėjimo miesto infrastruktūros klausimais dokumentai – 5 metai;

7.3. kiti asmens duomenys - Lietuvos Respublikos archyvų įstatymo ir vyriausiojo archyvaro nustatyta tvarka.

Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

8. **Duomenų subjektų teisės**. Jūs, kaip duomenų subjektas, turite šias teises:

8.1. Teisę gauti informaciją apie duomenų tvarkymą (Reglamento 13, 14 straipsnis);

8.2. Teisę susipažinti su duomenimis (Reglamento 15 straipsnis);

8.3. Teisę reikalauti ištaisyti arba, atsižvelgiant į asmens duomenų tvarkymo tikslus, papildyti asmens neišsamius duomenis (Reglamento 16 straipsnis);

8.4. Teisę reikalauti ištrinti duomenis („teisė būti pamirštam“) (Reglamento 17 straipsnis). Pastaba: šia teise galima pasinaudoti, kai yra bent viena iš Reglamento 17 straipsnio 1 dalyje nurodytų sąlygų;

8.5. Teisę apriboti duomenų tvarkymą (Reglamento 18 straipsnis). Pastaba: šia teise galima pasinaudoti, kai yra bent viena iš Reglamento 18 straipsnio 1 dalyje nurodytų sąlygų;

8.6. Teisę į duomenų perkeliamumą (Reglamento 20 straipsnis). Pastaba: šia teise galima pasinaudoti, kai asmens duomenų tvarkymas grindžiamas sutikimu arba sutartimi ir jei asmens duomenys tvarkomi automatizuotomis priemonėmis;

8.7. Teisę nesutikti su asmens duomenų tvarkymu (Reglamento 21 straipsnis). Pastaba: šia teise galima pasinaudoti, kai asmens duomenų tvarkymas grindžiamas užduotimi, vykdoma viešojo intereso labui, arba pavestomis viešosios valdžios funkcijomis, arba teisėtais duomenų valdytojo arba trečiosios šalies interesais, įskaitant profiliavimą, atliekamą remiantis paminėtais pagrindais.

 Duomenų subjektų teises galite įgyvendinti teisės aktų nustatyta tvarka. Detalesnę informaciją apie tai, kaip įgyvendinti duomenų subjektų teises Administracijoje galite rasti Šiaulių miesto savivaldybės interneto svetainėje *www.siauliai.lt* skiltyje „*Asmens duomenų apsauga*“.

9. **Automatizuotų sprendimų priėmimai.** Informuojame, kad Jūsų asmens duomenys nebus naudojami automatizuotų sprendimų priėmimui Jūsų atžvilgiu, įskaitant profiliavimą.

10. **Duomenų apsaugos pareigūnas.** Visais klausimais, susijusiais su asmens duomenų tvarkymu, asmens duomenų apsaugos užtikrinimu ar asmens duomenų saugumo pažeidimais, galite kreiptis į Administracijos duomenų apsaugos pareigūną tel. +370 41 596 229 arba el. p. *duomenuapsauga@siauliai.lt*.

Siekiant užtikrinti Reglamento  38 straipsnio 5 dalyje įtvirtintą konfidencialumą, kreipiantis į Administracijos duomenų apsaugos pareigūną paštu, ant voko užrašoma, kad korespondencija skirta duomenų apsaugos pareigūnui.

11. Informuojame, kad Jūs turite teisę pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, tel. +370 5 271 2804, 279 1445, el. p. ada@ada.lt), jeigu manote, kad Administracija neteisėtai tvarko Jūsų asmens duomenis arba neįgyvendina Jūsų teisių.